Jamtfall startet sin karriere for Nationalkameratene, der også Steffen Iversen startet sin karriere, men gikk siden til Astor hvor han ble trent av Rosenborgs tidligere sportsdirektør og spiller, Rune Bratseth. Michael kom tidlig med på kretslag og lignende, og gikk til Rosenborgs juniorlag da han ble junior. Etter imponerende spill der fikk han også flere juniorlandskamper, og ble etter hvert tatt opp i Rosenborgs A-stall.